Diari Oficial de la Generalitat Valenciana


Sumari del DOGV 9588, del 04-05-2023 (2023/4774)

RESOLUCIÓ de 25 d'abril de 2023, de la Vicepresidència i Conselleria d'Igualtat i Polítiques Inclusives, per la qual s'adjudiquen els premis a tesis doctorals i treballs finals de màster sobre serveis socials María Asunción Martínez Román.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9588

Data del DOGV
:   04-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4774


Data del document
:   25-04-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 25 d'abril de 2023, de la Vicepresidència i Conselleria d'Igualtat i Polítiques Inclusives, per la qual s'adjudiquen els premis a tesis doctorals i treballs finals de màster sobre serveis socials María Asunción Martínez Román. [2023/4774]  
Mitjançant l'Ordre 5/2019, de 6 d'agost de 2019, de la Vicepresidència i Conselleria d'Igualtat i Polítiques Inclusives, es van aprovar les bases reguladores per a la creació dels premis a tesis doctorals i treballs finals de màster sobre serveis socials María Asunción Martínez Román (DOGV 8612, 13.08.2019).  
Per Resolució de 26 de desembre de 2022, de la Vicepresidència i Conselleria d'Igualtat i Polítiques Inclusives es va convocar la primera edició dels dits premis, que va ser publicada en el DOGV 9505, de 4 de gener de 2023.  
Vista la proposta d'adjudicació dels premis formulada per la comissió tècnica de valoració per a les modalitats A i B previstes en l'article 5 de l'ordre d'aprovació de les bases reguladores, així com en l'apartat cinqué de la resolució de la convocatòria.  
Verificat que les persones beneficiàries dels premis compleixen tots els requisits necessaris per a accedir a les ajudes establides en la convocatòria, de conformitat amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En compliment del que s'estableix en l'apartat desé en relació amb el cinqué de la convocatòria i de conformitat amb el que preveu el Decret 170/2020, de 30 d'octubre, del Consell, d'aprovació del Reglament orgànic i funcional de Vicepresidència i Conselleria d'Igualtat i Polítiques Inclusives (DOGV 8959, 24.11.2020), i l'article 160.4 de l'LHPG, resolc:  
  
Primer  
Concedir a les persones que s'esmenten a continuació els premis María Asunción Martínez Román, corresponents a la modalitat A:  
Primer premi, amb una dotació econòmica de 5.000 euros, a la tesi doctoral titulada «La participación y/o coproducción en los servicios sociales Significados, alcance, estrategias e implicaciones desde la perspectiva de las personas usuarias y profesionales». Autora: Elena M. Cortés Florí.  
Segon premi, amb una dotació econòmica de 3.500 euros, a la tesi doctoral titulada «La acción social en los tiempos de la calidad y el management. Un diagnóstico desde la mirada del Trabajo Social». Autora: Laura Esteban Romaní.  
Tercer premi, amb una dotació econòmica de 2.500 euros, a la tesi doctoral titulada «Análisis de los determinantes socioeconómicos y de la morbilidad del Departamento de Salud Valencia Clínic-Malva-rosa. Desarrollo de un índice de privación poblacional integrado». Autora: M. del Pilar Botija Yagüe.  
Quart premi, esment especial sense dotació econòmica, a la tesi titulada «La coeducación como metodología transformadora hacia la igualdad de género». Autora: Maria Aragonés González.  
  
Segon  
Concedir a la persona que s'esmenta a continuació el premi María Asunción Martínez Román, corresponent a la modalitat B:  
Primer premi, amb una dotació econòmica de 2.000 euros, al treball fi de màster titulat «Análisis, desarrollo e implementación de la infraestructura para un asistente virtual con escucha activa destinado a detectar soledad no deseada en personas mayores». Autora: Nerea Cilleruelo Méndez.  
  
Tercer  
Declarar deserts el segon, tercer i quart premi dels treballs finals de màster, en haver-se presentat un total de quatre candidatures, havent sigut excloses les tres restants a la premiada per no esmenar en termini.  
  
Quart  
Excloure les candidatures que es detallen en l'annex I pels motius que s'hi indiquen.  
  
Cinqué  
Ordenar la publicació de la present resolució en el DOGV, així com en el portal electrònic de la Vicepresidència i Conselleria d'Igualtat i Polítiques Inclusives, de conformitat amb l'article 12 de l'Ordre 5/2019, de 6 d'agost de 2019, de la Vicepresidència i Conselleria d'Igualtat i Polítiques Inclusives de bases reguladores.  
  
Sisé  
Contra aquesta resolució, que posa fi a la via administrativa, es podrà interposar recurs potestatiu de reposició, davant l'òrgan que ha dictat l'acte, en el termini d'un mes, comptat des de l'endemà a la publicació o formular directament recurs contenciós administratiu en contra, tal com estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 25 d'abril de 2023. - El director general del Institut Valencià de Formació, Investigació i Qualitat dels Serveis Socials (p. d. R 18.01.2023): Joan Crespo Sempere.